CELEX: C2006/048/70
Language: sk
Date: 2006-02-25 00:00:00
Title: Vec T-413/05: Žaloba podaná  18. novembra 2005  – Sanchez Ferriz/Komisia

25.2.2006   
            
            
               SK
            
            
               Úradný vestník Európskej únie
            
            
               C 48/36
            
         Žaloba podaná 18. novembra 2005 – Sanchez Ferriz/Komisia
   (Vec T-413/05)
   (2006/C 48/70)
   Jazyk konania: francúzština
   Účastníci konania
   
      Žalobca: Sanchez Ferriz Carlos (Brusel, Belgicko) (v zastúpení: F. Frabetti, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť správu o hodnotení služobného postupu žalobcu za obdobie 1. 7. 2001 až 31. 12. 2002,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Na podporu svojej žaloby sa žalobca predovšetkým dovoláva porušenia článku 26 Služobného poriadku, pretože sa jeho správa o hodnotení fyzicky nenachádzala v jeho osobnom spise, ale bola uložená v elektronickej forme, a že neexistoval žiaden záznam o prvej verzii tejto správy ani v papierovej, ani v elektronickej forme spisu.
   Žalobca sa tiež dovoláva porušenia článku 43 Služobného poriadku, všeobecných vykonávacích ustanovení uvedeného článku, ako aj Príručky pre hodnotenie a Zvláštnej príručky pre obdobie 2001 – 2002, a to na základe skutočnosti, že Komisia hodnotiteľov zaväzuje dodržiavať priemerný „cieľ“ hodnotenia.
   Žalobca ďalej tvrdí, že systém bodov za zásluhy, ktorý Komisia zaviedla, umožňuje rovnaké zaradenie viacerých úradníkov s nerovnakou výkonnosťou, čím sa podľa žalobcu porušuje rovnosť zaobchádzania.
   Nakoniec sa žalobca dovoláva porušenia zákazu svojvoľného postupu a povinnosti odôvodnenia, zneužitia právomoci, porušenia legitímnej dôvery, zásady „patere legem quam ipse fecisti“ a povinnosti starostlivosti.